16 sterf toe warmlugballon valArgieffoto ter illustrasie (Foto: luis-e, Pixabay) ŉ Warmlugballon met 16 mense het Saterdag in sentraal Texas, VSA, neergestort en daar is waarskynlik geen oorlewendes nie. Lynn Lunsford, ŉ woordvoerder vir die Federale Lugvaartadministrasie (FAA) het in ŉ verklaring gesê die warmlugballon het omstreeks 07:40 plaaslike tyd begin brand. Die ballon het daarna in ŉ veld naby Lockhart, ongeveer 50 km suid van Austin, neergestort. “Dit wil nie voorkom of daar enige oorlewendes is nie,” het sheriff Daniel Law van Caldwell County in ŉ verklaring gesê. Lunsford het bevestig ondersoekbeamptes is op pad na die toneel. Sy kon ook nie die toestand van die passasiers bevestig nie. Die polisie en brandweer in Lockhart het nog nie inligting bekend gemaak nie.